
Hogyan vélekednek a hivatásos fordítók és a laikus felhasználók a gépi fordításról?

Kulcsszavak: gépi fordítás; utószerkesztés; MT; kérdőív; humán fordító
A dinamikusan fejlődő technológiának köszönhetően napjainkban sok eszköz támogatja a hivatásos fordítók munkáját. Sok fordító fordul a gépi fordítókhoz, mivel az utószerkesztési folyamat lényegesen lecsökkenti az adott fordítás elkészítéséhez szükséges időt. Az évek során sokat fejlődtek a gépi fordítók, főleg mióta elérhetőek a mesterséges intelligencia alapú neurális gépi fordítók. A fordítástudományban több kutatás készült arról, hogy mely szövegekhez érdemes használni gépi fordítót. Sok fordító vallott a gépi fordítás előnyeiről, illetve hátrányairól. Vajon mit gondolnak a laikusok, akik nem teljesen látnak bele a fordítás lépéseibe? Miként vélekednek a fordító presztízséről, bérezéséről, illetve a munkájának minőségéről?



